Document ID: /roh_data/filtered/fineweb-2-filterrobots_roh.jsonl.gz/69722

L'emna passada, tranter mesemna e sonda, hai dà plirs delicts cun donns materials en il conturn da Versomi en la Surselva. Sco la Polizia chantunala communitgescha, hajan persunas nunenconuschentas manischà in exchavatur a tschinta e donnegià il motor da quel. Entras quai è ieli culà en il terratsch ed quel è vegnì contaminà. Il terratsch ha stuì vegnir allontanà.
En la vischinanza dal exchavatur è plinavant in tractor vegnì donnegià, ed in char annex è vegnì stuschà davent d'in parcadi d'ina plaunca giu ed uschia era vegnì donnegià. La polizia tschertga perditgas dals schabetgs.